**Odiseea Mesianică ( VI )**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odiseea Mesianică ( VI )

Evocare Biblică

Partea VI -a

Magii

,, Îl văd, dar nu acum, Îl privesc, dar nu

de aproape. O stea răsare din Iacov, Un

toiag de cârmuire se ridică din Israel. El

străpunge laturile Moabului, Şi prăpădeşte

pe toţi copiii lui Set.” Num. 24, 17.

.........................................

Era atunci, în vremea aceea,

Când S-a născut Pruncul Isus

Ce-avea sorgintea-n Galileea,

Ca să domnească în Iudeea

Un Împărat rău, pe rele pus.

Era Irod! Şi el nu cunoştea,

Nimic, din ce s-a întâmplat,

Căci viaţa sa şi-o petrecea

Străină de tot ce-i temerea

’N-orgii deşarte, şi-n păcat.

El, dela Magi care-au venit,

Din Răsăritul... cel bogat -

Când ei la curte-au poposit

Şi lămuriri multe-ar fi dorit -

Despre copil, veşti a aflat.

Când au ajuns, au întrebat,

Ca să-L afle-n primul rând:

,, Unde e Pruncul, Împărat,

Ce steaua-n cer L-a anunţat?

Vrem să-L vedem în curând!”

,, Fiindc-am văzut în Răsărit

Steaua Lui, pe bolta cerului,

Şi-acuma noi, deci am sosit

Ca-ntr-un ceas bun şi fericit

Pregătiţi, să ne-nchinăm Lui!”

,, El, e Împăratul... cel vestit

Din vremuri vechi, depărtate;

Acum când steaua, a răsărit

E semn că vremea s-a-mplinit,

Ea ne confirmă acestea toate.”

,, Căci un toiag de cârmuire

Ne-anunţă acea stea arătată;

Ca Israelului, să-i dea mărire

Printre popoarele în rătăcire,

Din ziua aceasta, însemnată.”

,, El va domni prin fapte mari

Ca fiind Suprem Judecător,

Spre-a birui, pe cei mai tari,

Mai mari ai lumii, ca gropari

Şi liberând,... pe prinşii lor.”

,, De El vor asculta popoare,

Iar neamuri vor fi luminate

Sub marea-I binecuvântare,

Ce-o va-mpărţi cu îndurare

Şi-or fi atrase prin dreptate.”

Când toate acestea, a auzit,

Că s-a născut... alt Împărat,

Irod, s-a spăimântat cumplit

Iar chipu-i... s-a schimonosit

Şi vestea-n cetate-a lansat.

Ierusalimul... a fost tulburat

Fiind cuprins de mare teamă,

Căci Împăratu-a strâns îndat'

Pe sfetnici de grabă-n palat

Şi preoţii, cei mai de seamă.

Şi chiar pe-nvăţaţii cei mari

Să afle repede de va putea,

De l-aceşti vestiţi cărturari,

În cunoştinţe,... cei mai tari

,, Hristos, unde s-ar năştea?

,, În Betleemul, din Iudeea!”

Ei au răspuns toţi într-un glas,

,, Căci în proorocia lui Miheia

Ne este dată-n simbol cheia -

Precum s-a scris şi a rămas!”

,, Tu, Betlteeme, ţara lui Iuda,

Nu eşti cea mai neînsemnată,

Prin haru-I Domnul te-o uda

Căci dintre toate tu eşti ruda

Din seminţii, ce-ai fost notată.”

,, Din tine, va ieşi Căpetenia,

Pentru poporul meu, Israel;

Tu-ai fost aleasă, seminţia,

( Ce lumii-i va da... armonia )

Din care-astfel, s-o naşte El!”

Irod de-ndată, a consultat

Pe Magi, şiret să îi descoase,

Iar dânşii lui i-au confirmat

Aproape timpul, cam exact

Când Steaua sus se arătase.

Şi-apoi, i-a trimis la Betleem,

Zicându-le: - ,, Să cercetaţi,

Cu de-amăruntul, să vedem,

Cum am putea să înţelegem

Minunea aceasta, s-o aflaţi!”

,, Când Pruncul, Îl veţi găsi

Să-mi trimeteţi urgent ştire,

De grab să vin, - n-oi zăbovi -

Spre a-L recunoaşte şi cinsti

Şi cu respect să-I dau mărire.”

După ce Magii, au ascultat

Pe-acest Împărat prefăcut,

S-au ridicat toţi şi-au plecat

Mânaţi de scopul lor curat

Spre Betleemul... cunoscut.

Din nou, sus steaua s-a ivit

Pe cer mergând-naintea lor,

Cum i-a condus din Răsărit,

Prin mersul ei, cel strălucit

Tot ea le-a fost îndrumător.

Au mers aşa, până-au găsit

Unde se-afla, Pruncul Isus,

În Betleemul... mult dorit -

De-asupra locului... numit

Steaua se-oprise pe cer sus.

Nu mai mergea, ci sta pe loc

Şi-acum era mai luminoasă,

Şi raze sfinte, în dâri de foc,

Le indicau, ca şi-un mijloc

Marcând calea, pân' la casă.

Toţi s-au umplut de bucurie

Cum Domnul aşa i-a condus,

În cea mai lungă... călătorie,

Întreprinsă, după proorocie

Prin steaua luminând de sus.

Intrând în casă, au văzut?

Un Prunc ce sta cu mama lui,

Care-ntr-un staul S-a născut

S-au minunat, şi au crezut -

Vestirea sfântă, a Domnului.

S-au aruncat pân-la pământ!

Smeriţi şi-umili, s-au închinat,

În faţa Pruncului Prea Sfânt

Crezut ca Rege-n legământ,

Şi-a lor ştiinţă, şi-au plecat.

Şi-apoi, visteriile-au deschis

Şi-au adus daruri însemnate,

Îndepărtând stările de vis

Întocmai, cum se află scris

În prea vestitul sul de carte.

Aur lucind, a fost întâiul dar

Ce Pruncului,... I-au oferit,

Şi-n dulci sclipiri de chilimbar

Ca stropii de must din pahar

Bucuroşi toţi,... I-au dăruit.

Şi tămâia, mult mirositoare,

Şi smirna cea de-mbălsamat,

Ele a-ntregit, în completare

Spre bucuria cea mai mare,

Darurile, ce Magii-au purtat.

La urmă, au fost înştiinţaţi

De Dumnezeu noaptea în vis:

,, Pe la Irod, să nu mai daţi

Căci totul vrea să-i raportaţi,

Nimic voi lui, n-aveţi de zis!”

Şi ei, întorsu-s-au în ţara lor

Sub voia sfântă a ascultării,

Pe un alt drum, ... ocolitor,

( Neprevăzând crudul omor )

Spre-a împlini, planul salvării.

Flavius Laurian Duverna

Va urma, partea VII -a